armvectores/hy_wikipedia_2023 huggingface dataset:
ՄԱԿ-ի անդամ երկրներ

ՄԱԿ-ի կազմում կա 193 երկիր։ Բոլոր երկրները ունեն հավասար ներկայացուցչություն ՄԱԿ-ի գլխավոր ժողովում, ՄԱԿ-ն աշխարհում ամենամեծ միջկառավարական կազմակերպությունն է։
Նոր անդամների ընդունելության չափանիշները սահմանված են ՄԱԿ-ի Գլուխ II, 4-րդ հոդվածի կանոնադրության։
1.Անդամակցությունը բաց է բոլոր խաղաղասեր պետությունների համար, որոնք կստանձնեն բովանդակող պարտավորությունները սույն կանոնադրության  կարող են և պատրաստ են կատարել այդ պարտականությունները։
2.Ընդունելությունը ցանկացած նման պետության, կլինի գլխավոր ասամբլեայի առաջարկությամբ և անվտանգության խորհրդի նիստով։
Ընդունելության համար պահանջվում է հավաքել դրական ձայներ առնվազն ինը  խորհրդի տասնհինգ
անդամից և հինգ մշտական անդամներից։ Անվտանգության խորհրդի առաջարկությունը պետք է, հաստատված լինի գլխավոր ասամբլեայի կողմից երկու երրորդով ձայների մեծամասնությամբ։
Սկզբունքորեն, միայն ինքնիշխան պետությունները կարող են դառնալ ՄԱԿ-ի անդամ, և ներկայումս ՄԱԿ-ի բոլոր անդամներն ինքնիշխան պետություններ են:Թեև հինգ անդամներ երբ միացել են ՄԱԿ-ին ինքնիշխան չէին սակայն հետագայում բոլորը դարձել են լիովին անկախ երկրներ։
Ի լրումն անդամ պետությունների, ՄԱԿ-ը ևս հրավիրում է ոչ-անդամ պետությունների (Պաղեստին և Սուրբ Աթոռ ) դիտորդներ և նրանք մասնակցում են ընդհանուր ժողովներին և կարող են խոսել բայց ոչ քվեարկել։


= Մշտական անդամներ =

ՄԱԿ-ը պաշտոնապես ստեղծվել է 1945 թ. հոկտեմբեր 24-ին և այդ օրվանից ունի հինգ մշտական անդամներ (Չինաստան, Միացյալ Թագավորություն, Ամերիկայի Միացյալ Նահանգներ, Ֆրանսիա և Խորհրդային Միություն)։ 51 անդմաներից 50-ը ստորագրե է խարտիայում Սան Ֆրանցիսկոյում 26-ին 1945 թ. հունիսին, իսկ Լեհաստանը, որը չէր ներկայացված գիտաժողովի, ստորագրել է այն հոկտեմբերի 15-ին 1945 թվականին։

Բուն անդամներն էին Ֆրանսիան, Չինաստանը, Խորհրդային Միությունը, Միացյալ Թագավորությունը, Միացյալ Նահանգները, Արգենտինան, Ավստրալիան, Բելգիան, Բոլիվիան, Բրազիլիան, Բելառուսը, Կանադան, Չիլին, Կոլումբիան, Կոստա Ռիկան, Կուբան , Չեխոսլովակիան, Դանիան, Դոմինիկյան Հանրապետությունը, Էկվադորը, Եգիպտոսը, Էլ Սալվադորը, Եթովպիան, Հունաստանը, Գվատեմալան, Հայիթին, Հոնդուրասը, Հնդկաստանը, Իրանը, Իրաքը, Լիբանանը, Լիբերիան, Լյուքսեմբուրգը, Մեքսիկան, Նիդերլանդները, Նոր Զելանդիան, Նիկարագուան, Նորվեգիան, Պանաման, Պարագվայը, Պերուն, Ֆիլիպինները, Լեհաստանը, Սաուդյան Արաբիան, Հարավային Աֆրիկան, Սիրիան, Թուրքիան, Ուկրաինան, Ուրուգվայը, Վենեսուելան և Հարավսլավիան։
Մի շարք բուն անդամներ ինքնիշխան չէին, երբ նրանք միացան ՄԱԿ-ին, և միայն անկախացան ավելի ուշ։

Բելառուս -  (Բելառուսի Խորհրդային Սոցիալիստական Հանրապետություն) նա մաս էր կազմում Խորհրդային Միության, սակայն երբ ԽՄ-ն վերացավ Բելառուսն անկախացավ 1991թվականին։
Հնդկաստան - Մեծ Բրիտանիայի գաղութն էր, սակայն 1947 թվականին նա անկախության հասավ։


= ՄԱԿ-Ի անդամ երկրներն են =
Ժիրայր Կետիկյան

Ժիրայր Կարապետի Կետիկյան (1930, Երևան, ԽՍՀՄ), հայ քանդակագործ։


== Կենսագրություն ==
1953 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1959 թվականին՝ Երևանի գեղարվեստա-թատերական ինստիտուտը։ 1959 թվականից աշխատել է Կիրովականի նկարչական դպրոցում՝ որպես քանդակագործության և նկարչության դասատու։ Կատարել է Վանաձորի մշակույթի պալատի, «Երևան» կինթատրոնի ձևավորումները, 1961 թվականից մասնակցել է ցուցահանդեսների։


== Ստեղծագործություններ ==
Ստեփան Շահումյանի հուշարձանը, Վանաձոր
«Երկրորդ աշխարհամարտում զոհվածների հուշարձան», Վանաձոր
«Կաթողիկոս Ներսես Աշտարակեցի»
«Կարբիդագործներ»
«Հազարան բլբուլ»
«Բրիգադիր Արամ Ղարիբյանը»
«Գառնուկ ախպեր»
«Խաղաղության աղավնիներ»
«Սեր և աշխատանք»
«Բանվորներ»
«Էթերի դիմաքանդակը»


== Ծանոթագրություններ ==
Շախովո (այլ կիրառումներ)

Շախովո, կարող է վերաբերել՝

Շախովո - գյուղ Ռուսաստանի Բելգորոդի մարզի Պրոխորովսկի շրջանի կազմում։
Շախովո - գյուղ Ռուսաստանի Նիժնի Նովգորոդի մարզի Պիլնինսկի շրջանի կազմում։
Մուրանոյի ապակու թանգարան

Մուրանոյի ապակու թանգարան (իտալերեն, Museo del vetro), թանգարան ապակու արտադրության պատմության մասին, ինչպես նաև արտադրությունը մուրանյան ապակու, որը գտնվում է Մուրանո կղզում, Վենետիկի հյուսիսում։
Թանգարանը գտնվում է Պալացցո Հուստինիանոսի պալատում, որը երկար ժամանակ եղել է Տորսելլա եպիսկոպոսի նստավայրը։ Սկզբնապես պալատը կառուցվել է գոթական ոճով ինչպես Պատրիցիայն պալատը։ 1659 թվականին շենքը դարձավ Մարկո Հուստինիանոս եպիսկոպոսի նստավայրը, ով հետագայում գնել է պալատ և նվիրել Տորչելլոյի թեմին։
Թանգարանը հիմնադրվել է 1861 թվականին, սակայն ճանաչված լինելու ամսաթիվը համարվում է 1923 թվականը, երբ Մուրանո կղզու մի մասը պաշտոնապես հանձնվեց Վենետիկին։ Այն գտնվում է «Museo vaporetto» ջրային կանգառի մոտ։
Թանգարանը լինում է Քաղաքացիական թանգարանների Վենետիկում հիմնադրամի (իտալերեն, Fondazione Musei Civici di Venezia, muve) անդամ։


== Հղումներ ==
Glass Museum - Թանգարանի  պաշտոնական  կայքը
Լենինո (գյուղ, Զավյալովսկի շրջան)

Անվան այլ կիրառումների համար տե՛ս՝ ԼենինոԼենինո (ռուս.՝ Ленино), գյուղ Ռուսաստանի, Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 172 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրեևսկի գյուղական խորհուրդ (Դիկանսկի շրջան)

Անվան այլ կիրառումների համար տե՛ս՝ Անդրեևսկի գյուղական խորհուրդ (այլ կիրառումներ)Անդրեևսկի գյուղական խորհուրդ  (ուկրաիներեն՝ Андріївська сільська рада), Ուկրաինայի Պոլտավայի մարզի Դիկանսկի շրջանում։
2001 թվականի տվյալներով Անդրեևսկի գյուղական խորհրդում բնակվում էր 1001 մարդ։ Բնակավայրը զբաղեցնում է 55,97 կմ² տարածք։ Բնակչության խտությունը կազմում էր 17,89 մարդ/կմ²։ Խորհրդում կա 7 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Աղմիթաղ

Աղմիթաղ, գյուղ Արևմտյան Հայաստանում, Բիթլիսի վիլայեթի Գենջի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բանդեյրա դու Սուլ

Բանդեյրա դու Սուլ (պորտ.՝ Bandeira do Sul), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Պոսուս դի Կալդաս գավառի կազմի մեջ։ Բնակչությունը կազմում է 5490 մարդ՝ 2006 թվականի տվյալներով։ Գրավում է 46,917 կմ2 տարածք։ Բնակչության խտությունը կազմում է՝ 117,0 մարդ/կմ2։
Քաղաքի տոնը նշվում է մարտի 1-ին։


== Պատմություն ==
Քաղաքը հիմնադրվել է 1964 թվականի մարտի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 16.449.116,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.151,78 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,774 (տվյալները ՄԱԿ-ի զարգացման ծրագրի)։
Ալեքսանդր Լալայան

Վիքիպեդիայում կան հոդվածներ  Լալայան ազգանունով այլ մարդկանց մասին:Ալեքսանդր Արծրունու Լալայան (օգոստոսի 22, 1925(1925-08-22), Լենինական, Հայկական ԽՍՀ, ԱԽՖՍՀ, ԽՍՀՄ - փետրվարի 28, 1983(1983-02-28), Երևան, Հայկական ԽՍՀ, ԽՍՀՄ), հայ բժիշկ, հոգեբան։ Բժշկական գիտությունների դոկտոր (1986), պրոֆեսոր (1987)։ ՀԽՍՀ գիտության վաստակավոր գործիչ (1967)։


== Կենսագրություն ==
Ալեքսանդր Լալայանը ծնվել է Լենինականում։ 1946 թվականին ավարտել է Երևանի պետական բժշկական ինստիտուտը, 1949 թվականին՝ Հայաստանի պետական մանկավարժական ինստիտուտը։ 1954-1983 թվականներին եղել է Ֆիզիկական կուլտուրայի հայկական պետական ինստիտուտի հոգեբանության և մանկավարժության ամբիոնի վարիչ։ Աշխատանքները վերաբերում են բժշկության պատմությանը, սպորտի հոգեբանությանը, ռուս-հայկական բժշկագիտական կապերի պատմությանը և այլն։ 1976 թվականից սպորտի հոգեբանության եվրոպական դաշնության անդամ։


== Մրցանակներ ==
Խաչատուր Աբովյանի անվան մեդալ
ՀԽՍՀ գիտության վաստակավոր գործիչ


== Երկեր ==
Էմոցիոնալ հիշողությունը սպորտում (Մեթոդական նամակ) 1958։
Սպորտային մրցման հոգեբանական հարցեր, Երևան, 1959։
Ակնարկներ բասկետբոլի հոգեբանության վերաբերյալ, 1960։
Մարզիչը և սպորտսմենը, Երևան, 1962։
Բասկետբոլիստի կամային որակները, Երևան, 1963 (համահեղինակ)։
Սպորտի հոգեբանություն, Երևան, 1966։
Դպրոցը և պրոֆեսիոնալ կողմնորոշումը, Երևան, 1977 (համահեղինակ)։
Դպրոցականի պրոֆեսիոնալ կողմնորոշումն ընտանիքում, 1979, Երևան։
Դասախոսական վարպետության հոգեբանական հարցերը, Երևան, 1980։
Психологическая подготовка спортсмена, 1985.
Բժշկական գենետիկայի խնդրագիրք, Երևան, 1989 (համահեղինակ)։


== Ծանոթագրություններ ==
Աղբովանաց ծով

Աղբովանաց ծով, լճակ Մեծ Հայքի Սյունիք աշխարհի Սոթք գավառում։ Հիշատակել է Օրբելյանը։


== Ծանոթագրություններ ==
Սանտարկանջելո դի Ռոմանիա

Սանտարկանջելո դի Ռոմանիա (իտալերեն՝ Santarcangelo di Romagna), կոմունա Իտալիայի Էմիլիա Ռոմանիա մարզի Ռիմինի գավառում։ Բնակչությունը ըստ 2008 թվականի տվյալների կազմում է 20664 մարդ, բնակչության խտությունը՝ 457 մարդ/կմ² մակերես։ Զբաղեցնում է 45 կմ² մակերես։ Փոստային ինդեքս՝ 47837, հեռախոսային կոդ՝ 0541։
Բնակավայրի հովանավորն է Սուրբ Միքայել Հրեշտակը։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0541 356111
Էլեկտրոնային փոստ՝ urp@comune.santarcangelo.rn.it
Պաշտոնական կայք՝ http://www.comune.santarcangelo.rn.it/


== Արտաքին հղումներ ==
http://www.comune.montegridolfo.rn.it/ Archived 2006-11-08 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
RTL Nederland

RTL Nederland- ը RTL Group դուստր ձեռնարկությունն է։ Լրատվական ընկերությունը տեղակայված է Հիլվերսում։ Չնայած նրան, որ իր հեռուստաընկերությունների RTL 4, RTL 5, RTL 7, RTL 8, RTL Z, RTL Lounge, RTL Crime և RTL Telekids արտոնագրերը տրված է Լյուքսեմբուրգի կողմից, ընկերությունը թիրախավորում է Հոլանդիայի շուկան։ Նրա գլխավոր գործադիր տնօրենը (Սնո Սովեն) է, որը նախկինում հանդիսանում էր RTL Nederland- ի գլխավոր գործադիր տնօրեն (COO)։


== Հեռուստաալիքներ ` ==
RTL 4
RTL 5
RTL 7
RTL 8
RTL Z (հեռարձակվում է աշխատանքային օրերին 8:30 մինչ 18:00 on «RTL 7» ալիքի հաճախականությամբ)Թվային հեռուստաալիքներ՝RTL Crime
RTL Lounge
RTL TelekidsՇարժական հեռուստատեսություն՝RTL 24Ռադիո՝RTL Lounge RadioՎեբ-կայքեր՝Buienradar.nl
RTL XL.


== Արտաքին հղումներ ==
Պաշտոնական կայք Archived 2013-02-15 at the Wayback Machine. (Հոլանդերեն)


== Ծանոթագրություններ ==
Բագրատի տաճար

Բագրատի տաճար (վրաց.՝ ბაგრატის ტაძარი, նաև՝ Քութայիսի Սուրբ Աստվածածին մայր տաճար), Քութայիսում գտնվող վրաց ուղղափառ եկեղեցի է։ Կառուցել է Բագրատ III թագավորը 1003 թվականին որպես իր թագավորության գլխավոր տաճարը։


== Արտաքին հղումներ ==
Քութայիսի տեսարժան վայրերը


== Ծանոթագրություններ ==
Սեն Սիր (Արդեշի գավառ)

Սեն Սիր (ֆր.՝ Saint-Cyr), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1262 մարդ, բնակչության խտությունը` 155.42 մարդ/կմ²։ Բնակավայրը զբաղեցնում է 8.12 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ-արևելք, Լիոն քաղաքից` 60 կմ հարավ, Պրիվա քաղաքից` 60 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 853 աշխատունակ (15-64 տարեկան) բնակիչ, որոնցից ակտիվ էին 637-ը, իսկ ոչ ակտիվները` 216։ Ակտիվության ցուցանիշը կազմում է 74,7 %։ 637 աշխատունակ մարդկանցից աշխատել է 574 անձ (301 տղամարդ և 273 կին)։ Գործազուրկ են եղել 63 անձ (25 տղամարդ և 38 կին)։ 216 անաշխատունակներից 63-ը եղել են աշակերտներ կամ ուսանողներ, 102-ը` թոշակառուներ, իսկ 51-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սենտ Ֆրենսիս շրջան (Միսսուրի)

Սենտ Ֆրենսիս շրջան (անգլ.՝ St. Francois County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.165 կմ² է, բնակչությունը՝ 65.359 մարդ (2010 թ. տվյալներով)։ Շրջկենտրոնն է Ֆարմինգտոն բնակավայրը։ Կազմավորվել է 1821 թ.։
Ռովերբելլա

Ռովերբելլա (իտալերեն՝ Roverbella), կոմունա Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 8047 մարդ (2004 թվականի տվյալներով)։ Խտությունը՝ 122 մարդ/կմ²։ Տարածքը՝ 63 կմ²։ Էլեկտրոնային փոստ՝ 46048։ Հեռախոսային կոդ՝0376։


== Ծանոթագրություններ ==
Նովիե Բալգազի

Նովիե Բալգազի (ռուս.՝ Новые Балгазы, բաշկիրերեն՝ Яңы Балғажы), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յոզեֆ Սուդեկ

Յոզեֆ Սուդեկ (չեխ․՝ Josef Sudek, մարտի 17, 1896(1896-03-17)[…], Կոլին, Ավստրո-Հունգարիա - սեպտեմբերի 15, 1976(1976-09-15)[…], Պրահա, Չեխոսլովակիա), չեխ լուսանկարիչ, սուբյեկտիվ լուսանկարչության ուղղության ներկայացուցիչ։


== Կենսագրություն ==
Յոզեֆ Սուդեկը երեք տարեկանում կորցրել է հորը։ 1910 թվականին եկել է Պրահա։ 1913 թվականից զբաղվել է սիրողական լուսանկարչությամբ։ Առաջին համաշխարհային պատերազմի մասնակից, կռվել է իտալական ճակատում, ծանր վնասվածքից հետո կորցրել է աջ ձեռքը։ Նա լուսանկարչություն է սովորել Յարոմիր Ֆանկեի մոտ՝ սկսելով նկարչականությանը մոտ ձևով։ 1924 թվականին նա դարձավ Չեխիայի լուսանկարչական ընկերության հիմնադիրներից մեկը։ 1924 թվականին նա դարձավ Չեխիայի լուսանկարչական ընկերության հիմնադիրներից մեկը։ 1927-1936 թվականներին աշխատել է չեխական հրատարակչությունում։ Նրա ընկերներից էին ականավոր արվեստագետներ Էմիլ Ֆիլան, Ֆրանտիշեկ Տիխին։ 1974 թվականից ցուցադրել է արտասահմանում (Ռոչեստեր, Նյու Յորք, Լոնդոն և այլն)։ Թողարկվել է ավելի քան 20 ալբոմ։ Սուդեկի մահախոսականը գրել է Յարոսլավ ՍԵյֆերտը։


== Ստեղծագործություն ==
Յոզեֆ Սուդեկը հայտնի է Պրահայի դիմանկարներով, նատյուրմորտներով և հատկապես՝ լուսանկարներով։


== Խոստովանություն ==
Պրահայի մրցանակ (1954, 1961 թվականներ)։ 4176 աստերոիդն անվանվել է լուսանկարչի պատվին։Սուդեկի հարյուրամյակի և նրա մահվան քսանամյակի առթիվ թողարկվել է փոստային նամականիշ՝ վարպետի դիմանկարով։ 1961 թվականին նրան շնորհվել է արվեստի վաստակավոր գործչի կոչում, իսկ 1966 թվականին՝ Աշխատանքային շքանշան։ Սուդեկի 1952 թվականի նկարը 2010 թվականին Փարիզի Սոթբիսում վաճառվել է 300750 եվրոյով։


== Հետաքրքիր փաստեր ==
Ջոն Բանվիլ Պրահայի վեպը։ Կախարդական Էսքիզներ (2003, ռուսերեն թարգմանություն 2005) ոգեշնչված Սուդեկի լուսանկարներից


== Ծանոթագրություններ ==


== Գրականություն ==
И. Соколов Чехословацкий фотохудожник Йозеф Судек(ռուս.) // «Советское фото» : журнал. — 1966. — № 6. — С. 26—27. — ISSN 0371-4284.Fárová A. Josef Sudek, poet of Prague: a photographer’s life. New York: Aperture Foundation, 1990


== Արտաքին հղումներ ==
Биография и фотоArchived 2005-10-15 at the Wayback Machine.(անգլ.)
Фотографии on line(անգլ.)
Фотографии on lineArchived 2012-03-18 at the Wayback Machine.(չեխ.)
Анализ творческой манеры
Дом Луны в Праге на улице Uvoz,24, где Иозеф Судек проживал с 1959 по 1976 год https://sway.com/iaTU8puTQEtfbI7q
Դոլի

Դոլի, վրացական, աբխազական, աջարական ժողովրդական դհոլանման հարվածային նվագարան։


== Պատմություն ==
Դոլին համարվում է լայն տարածում ունեցող հարվածային փայտե դհոլանման գործիք, որի երկու եզրերը փակված են պարանիկներով ձգված կաշվով։ Դոլի նվագում են մատներով և ափով։ Նվագելիս այն պահում են ձախ թևատակին կամ կախում են ձախ ուսից։ Ֆորտե ձայնի համար հարվածում են գործիքի մակերեսի կենտրոնին, պիանոյի համար՝ գործիքի եզրերին։


== Տես նաև ==
Վրացական երաժշտական գործիքներ


== Ծանոթագրություններ ==


== Արտաքին հղումներ ==
Ударные инструменты: доли, даира, диплипито, цинцила
(1506) Քոսա

(1506) Քոսա (անգլ.՝ Xosa), աստերոիդ աստերոիդների հիմնական գոտում։ Հայտնաբերվել է 1939 թվականի մայիսի 15-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,571731 ա. մ., առավելագույնը մոտենում է 1,9017 ա. մ. հեռավորության վրա և հեռանում 3,2418 ա. մ.։ Արեգակի շուրջ մեկ ամբողջական պտույտ է կատարում 1506,39 երկրային օրվա ընթացքում, իր ուղեծրով շարժվելով միջինում 0,238982 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1506) Քոսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լոբանովի տուն (Տագանրոգ)

Լոբանովի տուն (ռուս.՝ Дом Лобанова), նաև` Շչուչկինի տուն (ռուս.՝ Дом Щучкина), տեղական նշանակության ճարտարապետական հուշարձան Ռուսաստանի Ռոստովի մարզի Տագանրոգ քաղաքի Հունական փողոց, 32 հասցեում։


== Պատմություն ==
Քաղքենի Մատվեյ Յակովլևիչ Լոբանովը 1897 թվականին կառուցել է մեկհարկանի տուն քաղաքի Հունական փողոց, 32 հասցեում։ 1906 թվականի դրությամբ` տունը դեռևս նրա սեփականությունն էր։ Որոշ տվյալներով` 1910 թվականին, այլ տվյալներով` 1915 թվականին, առանձնատունը դարձել է Նատալյա Դմիտրիևնա Շչուչկինայի սեփականությունը։ Նրա ամուսինը` բժիշկ, պետական խորհրդական Իվան Պավլովիչ Շչուչկինը, XX դարի սկզբից եղել է ռազմական բժիշկ Տագանրոգում։ Ընտանիքը դաստիարակել է երեք երեխայի։ Միակ որդին` Պավելը, ստացել էր խորունժիի (կրտսեր սպայի) աստիճան։ Երեսուն տարեկանում նա ողբերգաբար զոհվել է ճակատամարտում, Արևելյան Պրուսիայում։ Նրա հայրը` Իվան Պավլովիչը, 1915 թվականի փետրվարի սկզբին հասել է ճակատամարտի դաշտ և որդու մարմինը հասցրել Տագանրոգ։
1921 թվականին Հունական, 32-ում գտնվել է № 10 ապաստարանը։
1992 թվականին տանը տրվել է ճարտարապետության հուշարձանի կարգավիճակ, այն պաշտպանվում է օրենքով։


== Նկարագրություն ==
Տան ճակատը պայմանականորեն կարելի է բաժանել երեք մասի։ Կողմնային մասերում գտնվում են ձևավոր ճակտոնները։ Տնից ձախ կառուցված է դռնակով կռածո դարպաս։ Տան բակում կցակառուցված է պատշգամբով փոքր աշտարակ։ Սանդղամուտքը գտնվում է կենտրոնում։ Ճակատին երևում են մի քանի կլորացված պատուհաններ, շինությունը զարդարում են կիսասյուները։


== Ծանոթագրություններ ==
Նիմֆոմանուհի

Նիմֆոմանուհին երկու մասից բաղկացած դրամա ֆիլմ է, որի ռեժիսորը և սցենարի հեղինակը դանիացի Լարս ֆոն Թրիերն է։ Ֆիլմը թողարկվել է 2013 դեկտեմբերի 25-ին։ Ֆիլմի գլխավոր դերերում հանդես են գալիս Շառլոտ Գեինսբուրը, Ստելլան Սկարսգորդը, Շայա Լաբաֆը, Ջեյմի Բելլը, Քրիստիան Սլեյթերը և Կոնի Նիլսենը։ Նիմֆոմանուհին համարվում է Թրիերի «Դեպրեսիա» ոչ պաշտոնական անվանումը կրող եռագրության վերջին՝ երրորդ ֆիլմը, որին նախորդել են «Հակաքրիստոս» և «Մելանխոլիա» ֆիլմերը։


== Սյուժե ==
Ֆիլմի գլխավոր հերոսուհին՝ Ջոն (Շառլոտ Գեինսբուրը), ով ինքն իրեն բնորոշում է որպես նիմֆոմանուհի, ծեր ամուրի Սելիգմանին (Ստելլան Սկարսգորդ) պատմում է իր կյանքի պատմությունը՝ սկսած մանկությունից մինչև հիսունամյա տարիքը։ Ֆիլմի երկու բաժիններից յուրաքանչյուրը բաղկացած է մի քանի գլխից, որոնք ներկայացնում են հերոսուհու կյանքի տարբեր փուլեր և դրվագներ՝ ըստ ժամանակագրական հաջորդականության։ Գլուխները վերնագրված են հետևյալ կերպ՝
Մաս առաջին՝

Հմուտ ձկնորսը
Ջերոմ
Տիկին Հ.
Զառանցանք
Երգեհոնի փոքրիկ դպրոցըՄաս երկրորդ՝

Արևելյան և արևմտյան եկեղեցի
Հայելին
Հրացանը


== Ընկալում ==
2014 թվականի փետրվարի 13-ին Հայաստանում պետք է կայանար ֆիլմի պրեմիերան, սակայն «Cinema Star» կինոթատրոնը ցուցադրությունից մեկ օր առաջ հրաժարվել է ցուցադրել այն` պատճառաբանելով «մի շարք քաղաքացիների եւ հասարակական խմբերի բազմաթիվ առարկությունները»։
Կինոգետ Զավեն Բոյաջյանը համարում է, որ այդ ամենը տեղի է ունեցել կինոթատրոնի վատ, անգրագետ, տհաս մարքեթինգի կամ մարքեթինգային սխալ քաղաքականության հետեւանքով. «Այդ կինոթատրոնը պետք է ունենա մշակված ցուցադրության քաղաքականության հայեցակարգ, այսինքն` արթ հաուսին վերաբերող ֆիլմերը, փառատոնային ֆիլմերը պետք է ներկայացնի իր փոքր դահլիճներից որեւէ մեկում, որտեղ կգնան այն մարդիկ, որոնք իսկապես շահագրգիռ են այդպիսի կինո նայելու, ոչ թե Լարս ֆոն Թրիերին կդարձնեն ինչ-որ պոռնոգրաֆ ու կգցեն տգետ զանգվածի բերանը»։
Իսկ բլոգեր Տիգրան Քոչարյանը հակառակը` այդ քայլը համարում է մարքեթինգի ընդունված քայլ. երբ որ բոլորը պետք է խոսեն այդ թեմայի մասին. «Իմ կարծիքով՝ «Cinema Star»-ը ուղղակի սադրեց ժողովրդին։ Նաեւ հաշվի առնենք, թե որ օրն էին ուզում ցուցադրեին, դա Տրնդեզի օրն էր` եկեղեցական տոն էր եւ Ս. Սարգսի տոնին ընդառաջ էր, այսինքն` եւս մի սադրանք, որպեսզի հավատացյալ մարդիկ, որոնք ցանկություն չունեն, որպեսզի պոռնոն ցուցադրվի, իրենք էլ ընդվզեն։ Այսինքն` սադրանքի բոլոր նախապայմանները ստեղծված էին»։
Բանախոսներն անդրադարձան նաեւ «Cinema Star» կինոթատրոնում ցուցադրվող մեկ այլ կինոնկարի` «Ուոլ Սթրիթի գայլը»։ Տիգրան Քոչարյանը հայտարարեց, որ ընդամենը մեկ հայհոյանք կրկնվում է 4 րոպե 45 վայրկյան եւ ֆիլմում առկա են բաց տեսարաններ, իսկ Զավեն Բոյաջյանը հավելեց, որ յուրաքանչյուր ոք կարող է անարգել դիտել այդ ֆիլմը։
Հայաստանում սկսվել էր ֆլեշմոբ ի աջակցություն ֆիլմին։ Այդ ժամանակ ստեղծվել էր ֆոտոշարք ֆիլմի պաստառի ոճով։ Իսկ Սինեմա Սթար կինոթատրոնի «ընտանեկան տարածք» է արտահայտությունը դարձավ մեմերի առիթ։ Համացանցում հայտնվեին «Ուոլ Սթրիթի գայլը» ֆիլմի բաց տեսարանների նկարը «ընտանեկան կինոթատրոն» բառակապակցությամբ։


== Ծանոթագրություններ ==
Դավիթ Հովհաննիսյան (այլ կիրառումներ)

Դավիթ Հովհաննիսյան անուն-ազգանունը կարող է վերաբերել հետևյալ անձանց.

Դավիթ Ալեքսանի Հովհաննիսյան - ՀՀ պետական գործիչ, ՀՀ տնտեսական մրցակցության պաշտպանության պետական հանձնաժողովի անդամ։
Դավիթ Արտաշեսի Հովհաննիսյան - հայ արևելագետ, դիվանագետ։
Դավիթ Հովհաննիսյան - ռումինահայ օպերային երգիչ։
Դավիթ Հրաչյայի Հովհաննիսյան (Դավիթ Հովհաննես) - հայ բանաստեղծ։
Մեժդուգորնոե (գյուղ, Բելեբեևսկի շրջան)

Մեժդուգորնոե (ռուս.՝ Междугорное, բաշկիրերեն՝ Междугорный), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բորոդայ

Բորոդայ (ուկրաիներեն՝ Бородаї), գյուղ Ուկրաինայի Պոլտավայի մարզի Դիկանկայի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոինգ 717

Բոինգ 717, ռեակտիվ մարդատար ինքնաթիռ, արտադրողը՝ Boeing։ Օդանավ McDonnell Douglas MD-95, Boeing 717 անվանումը ձեռք բերելուց հետո Boeing օդանավերի գործարանների արտադրության Դուգլաս 1997 թվականի օգոստոսից, եղավ ամենավերջին մոդելը, 1960 թվականին ընկերությունը կատարեց միջին ինքնաթիռներով չվերթներ Դուգլաս DC-9 և MD-80/90։ Առաջին չվերթը իրականացվեց Boeing 717-ով սեպտեմբերի 2-ին, 1998 թվականին։ Շահագործվեց հոկտեմբերի 12-ին, 1999 թվականին։ Ընդհանուր կառուցված ինքնաթիռները՝ 156։


== Շահագործողները Boeing 717 ==
Ըստ փետրվարի 12-ի, 2009 թվականի ավիաընկերության պարկը ներառում 154 օդանավ Boeing 717, դրանցից 23-ը՝ պահպանված։

 AirTran Airways (86)
 Midwest Airlines (9), արտադրանքը 2008 թվականից
 Hawaiian Airlines (15 սեփական, 3 լիզինգ, դրանցից 2-ը պահպանված)
 MexicanaClick (16-ը պահպանված)
 QantasLink (11)
 Туркменские Авиалинии (7, դրանից 1-ը պահպանված)
 Quantum Air (5-ը պահպանված)
 Spanair (3)
 Bangkok Airways (2)
 Blue1 (9)
 Volotea (9)


== Օդանավի բնութագիրը ==
Շարժիչը։
BMW/Rolls Royce BR715
Չափսերը։
Թևերի բացվածքը (մ) 28,44
Օդանավի երկարությունը (մ) 37,81
Բարձրությունը (մ) 8,92
Թևի տարածքը (մ²) 92,9
Մաքրող անկյունը 1/4 (աստիճանները) 24°
Առավելագույն լայնությունը ֆյուզելյաժ (մ) 3,3
Տեղերի քանակը։
Անձնակազմը 2
Ուղևորները երկու դասերի 106
Տնտեսություն դասում 98
Առավելագույնը 124
Ուղևորների չափսերը օդանավում
Առավելագույն լայնություն (մ) 3,14
Առավելագույն բարձրություն (մ) 2,06
Կշիռը։
Թռիչքով (տ.) 51,71(54,885)
Օդանավը առանց վառելիքի (տ.) 43,5
Օգտակար բեռ (տ.) 12,2
Ժամանում (տ.) 46,2
Ավելորդ վառելիք (տ.) 13890(16654)
Արագությունը։
Միջին արագությունը (կմ/ժ) 810
Առավելագույն արագությունը (կմ/ժ) 930
Տևողությունը առավելագույն վառելիքի (կմ) 3820


== Աէրոդինամիկ կառուցվածքը ==
Կազմված է 2 շարժիչից, ունի այնպիսի սարք, որ մաքրում է թևերը։ Ունի կարգավորելի կայունացուցիչ։


== Ինքնաթիռներ նույն դասի ==
Airbus A318
Ту-134
Ту-334
Fokker 100
Avro RJ series
Boeing 737—600
Embraer 190
Embraer 195
Bombardier CSeries
Sukhoi Superjet


== Տես նաև ==
McDonnell Douglas MD-90
McDonnell Douglas MD-80
Ավիաընկերության հաճախորդների ցուցակ Boeing


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք Boeing(անգլ.)
Բաջի

Բաջի (վրաց.՝ ბაჯი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 620 մետր բարձրության վրա։ Շրջկենտրոն Ամբրոլաուրից հեռու է 22 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 109 մարդ։


== Ծանոթագրություններ ==
(2432) Շումանա

(2432) Շումանա (անգլ.՝ Soomana), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 30-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,351879 ա. մ., առավելագույնը մոտենում է 2,0848 ա. մ. հեռավորության վրա և հեռանում 2,619 ա. մ.։ Արեգակի շուրջ մեկ ամբողջական պտույտ է կատարում 1317,41 երկրային օրվա ընթացքում, իր ուղեծրով շարժվելով միջինում 0,273264 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2432) Շումանա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կախտանա (գետ)

Կախտանա (ռուս.՝ Кахтана), գետ Կամչատկա թերակղզի, Ռուսաստանում։ Գետի երկարությունը 125 կմ է, ավազանի տարածքը 2290 կմ2։ Հոսում է Տիգիլսկի շրջանում, Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19080000112120000036938


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գրեմուչի Կլյուչ (գյուղ, Անդրեևսկի գյուղխորհուրդ)

Անվան այլ կիրառումների համար տե՛ս՝ Գրեմուչի ԿլյուչԳրեմուչի Կլյուչ (ռուս.՝ Гремучий Ключ, բաշկիրերեն՝ Гремучий Ключ), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 58 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1859

1859 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1859 թվականն է, 
XIX դարի 59-րդ տարին։


== Դեպքեր ==


== Ծնունդներ ==
Մարտի 8 - Քենեթ Գրեհեմ, բրիտանացի արձակագիր, որին համաշխարհային հռչակ է բերել «Քամին ուռիների մեջ» գիրքը
Մայիսի 11 - Աուրել Ստոդոլա, սլովակ ինժեներ և ջերմատեխնիկ
Մայիսի 15 - Պյեռ Կյուրի, ֆրանսիացի ֆիզիկոս, Ֆրանսիայի ԳԱ անդամ (1905)
Նոյեմբերի 10 - Թեոֆիլ Ալեքսանդր Ստեյնլեն, ֆրանսիացի նկարիչ
Դեկտեմբերի 15 - Լյուդվիգ Լազար Զամենհոֆ, լեհ ակնաբույժ, լեզվաբան։


== Մահեր ==
Կարսեդո դե Բուրգոս

Կարսեդո դե Բուրգոս (իսպ.՝ Carcedo de Burgos), բնակավայր և մունիցիպալիտետ Իսպանիայում։ Գտնվում է Բուրգոս պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է՝ Ալֆոս դե Բուրգոս շրջանում։ Տարածքը կազմում է՝ 25,49 կմ2։ Բնակչությունը՝ 337 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 9 կմ
Թվիգս շրջան (Ջորջիա)

Թվիգս շրջան (անգլ.՝ Twiggs County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 932 կմ² է, բնակչությունը՝ 10.590 մարդ (2010 թ. տվյալներով)։ Շրջկենտրոնն է Ջեֆերսոնվիլ բնակավայրը։ Կազմավորվել է 1809 թ.։
Սնիգիրևկա (Բիստրիցայի վտակ)

Սնիգիրևկա (ռուս.՝ Снигиревка), գետ Ռուսաստանում, հոսում է Վերխոշիժմենսկի շրջանում, Կիրովի մարզում։ Գետի երկարությունը 65 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Վյատկա գետն է, գետի ենթաավազանը Վյատկա գետն է։ Գետի գետային ավազանը Կամա գետն է.

Ջրային օբյեկտի, պետական ջրային գրանցման կոդը - 10010300312111100034778
Հիդրոլոգիական ուսումնասիրությունների կոդը - 111103477
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դիք Բարնեթ

Ռիչարդ «Դիք» Բարնեթ (անգլ.՝ Richard "Dick" Barnett, հոկտեմբերի 2, 1936(1936-10-02), Գերի, Լեյք շրջան, Ինդիանա, ԱՄՆ), ամերիկացի նախկին բասկետբոլիստ, պաշտպան, Համալսարանային բասկետբոլի փառքի սրահի անդամ (2007)։ 14 մրցաշրջան (1959–73) անցկացրել է Բասկետբոլի ազգային ասոցիացիայում (NBA)։ «Նյու Յորք Նիքսի» կազմում 2 անգամ նվաճել է NBA-ի առաջնություն։


== Արտաքին հղումներ ==
Վիճակագրությունը Basketball-Reference.com կայքում Archived 2016-04-10 at the Wayback Machine.(անգլ.)
Մալեցունյան ջրվեժ

Մալեցունյան ջրվեժը 192 մետր բարձրությամբ (630 ոտնաչափ) ջրվեժ է Հարավային Աֆրիկայի Լեսոթոյում։ Այն գտնվում է Սեմոնկոնգ քաղաքի մոտակայքում։ Ջրվեժը գտնվում է Մալեցունյան գետի վրա, իսկ այս ջրվեժի գահավիժումը տեղի է ունենում տրիաս-յուրայի տիպի բազալտի եզրից։


== Ջրվեժ ==
Երբ այն կապվում է ջրվեժի ավազանի հետ, ընկղմված ջրերն առաջացնում են արձագանք։ Տեղական լեգենդի համաձայն՝ ձայնը ջրվեժի ջրերում խեղդված մարդկանց ողբն է։
2017-ի դեկտեմբերին YouTube-ի ավստրալիական How Ridiculous ալիքը արձանագրեց Մալեցունյան ջրվեժում սահմանած բասկետբոլի աշխարհի ամենաբարձր հարվածի ռեկորդը։ Սա ներկայիս համաշխարհային ռեկորդն է։


== Ծանոթագրություններ ==


== Արտաքին հղումներ ==
https://sanipassprivatetours.com/the-great-water-snake-of-lesotho/
https://shimanovskadm.ru/hy/riga/krasivye-nazvaniya-vodopadov-mira-samye-krasivye-vodopady-v.html
https://sozvezdie21.ru/hy/pasport/kak-nazyvaetsya-samyi-bolshoi-vodopad-afriki-samyi-bolshoi-vodopad-reki-v.html(չաշխատող հղում)
https://btet.ru/hy/emigraciya/samyi-bolshoi-vodopad-afriki-8-bukv-samyi-bolshoi-vodopad-reki-v-afrike-no/
https://bazovo.ru/hy/detskijj-cerebralnyjj-paralich/izvestnye-vodopady-samye-krasivye-vodopady-v-mire/
http://kupitspining.ru/hy/otvodnojj-povodok/bolshoi-vodopad-v-mire-samyi-bolshoi-vodopad-v-mire.html
http://anturinfo.ru/hy/kakoi-vodopad-v-afrike-samyi-vysokii-kak-nazyvaetsya-samyi-bolshoi-vodopad.html(չաշխատող հղում)
(8724) Յունկեհարա

(8724) Յունկեհարա (անգլ.՝ Junkoehara), աստերոիդ աստերոիդների հիմնական գոտում։ Հայտնաբերվել է 1996 թվականի սեպտեմբերի 17-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,393066 ա. մ., առավելագույնը մոտենում է 1,9041 ա. մ. հեռավորության վրա և հեռանում 2,882 ա. մ.։ Արեգակի շուրջ մեկ ամբողջական պտույտ է կատարում 1352,17 երկրային օրվա ընթացքում, իր ուղեծրով շարժվելով միջինում 0,266239 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8724) Յունկեհարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեսիաս (Ալագոաս)

Մեսիաս (Ալագոաս) (պորտ.՝ Messias), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Մատա Ալագոանայի գավառի կազմի մեջ։ Բնակչությունը կազմում է 15 682 մարդ՝ 2010 թվականի տվյալներով։ Գրավում է 113,825 կմ2 տարածք։ Բնակչության խտությունը՝ 137,77 մարդ/կմ²։


== Պատմություն ==
Քաղաքը հիմնադրվել է 1962 թվականին։


== Աշխարհագրություն ==
Կլիման արևադարձային անձրևոտ է։
Կարապ (Ֆաբերժեի ձու)

«Կարապ» (ռուս.՝ Лебедь), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1906 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին նվիրել է մորը՝ այրիացած կայսրուհի Մարիա Ֆեոդորովնային։
Այսօր «Կարապ» ոսկերչական կայսերական ձուն գտնվում է Էդուարդ և Մորիս Սանդոզների ֆոնդում (Լոզան, Շվեյցարիա)։


== Դիզայն ==
Ոսկյա ձուն պատված է մանուշակագույն փայլատ էմալով։ Այդ գույնը Մարիա Ֆեոդորովնայի ամենասիրելի գույնն էր։ Ձուն զարդարված է նրբաճաղով, որն իրենից ներկայացնում է ալիքաձև ադամանդակուռ ժապավեն։ Գագաթին մեծ ադամանդ է, որի տակ տեղադրված է ստեղծման տարեթիվը՝ «1906»: Մյուս խոշոր ադամանդը հակադիր հատվածում է, որի տակ, ըստ էության, եղել է միացագիր։


== Անակնկալ ==
«Կարապ» ոսկերչական ձուն բացվում է ոչ ուղիղ, այլ կարծես ջարդվածքի գծով։ Ձվի մեջ տեղադրված է անակնկալը՝ մեխանիկական կարապով զամբյուղը։ Վերջինս պատրաստված է սպիտակ, դեղին և կանաչ ոսկով ծաղկաշղթաներից։ Զամբյուղի հիմքը աքվամարինից պատրաստած տակդիրն է։ Այդ մեծ քարը հիշեցնում է լիճ, որի մակերևույթին «լողում» է մեխանիկական կարապը։ Այն պատրաստված է ոսկուց և պատված է արծաթով։ Թևերից մեկի տակ թաքցրած է փոքրիկ լարովի մեխանիզմը։ Այն գործի գցելուց հետո կարապը բացում է թևերը, շարժում ոտքերը և պոչը, ինչպես նաև բարձրացնում և իջեցնում է վիզն ու գլուխը։


== Պատմություն ==
«Կարապ» ոսկերչական ձուն Նիկոլայ II կայսրը մորը՝ Մարիա Ֆեոդորովնային 1906 թվականի Զատկի տոնին է նվիրել։ Այն նվիրված է Ալեքսանդր III կայսեր և Մարիա Ֆեոդորովնայի հարսանիքի քառասնամյակին։ 1917 թվականի Ռուսական հեղափոխության ժամանակ հեղափոխականները հափշտակեցին կայսերական ձվերի հավաքածուն և ուղարկեցին Կրեմլի զինապալատ։
1927 թվականին ձուն վաճառում են Էմանուել Սնոումանին, որը ներկայացնում էր Լոնդոնի «Վարտսկի» (անգլ.՝ Wartsky) պատկերասրահը։ 1933 թվականին այն վաճառվում է Չարլզ Փարսոնսին։ 1939 թվականին ձուն տեղափոխվում է Նյու Յորք՝ Համմերի պատկերասրահ։ 1954 թվականին Սոթբիս աճուրդի տանը «Կարապ» ոսկերչական ձուն վաճառում են «La Russie Veille» (Նյու Յորք) պատկերասրահին։ Հետագայում ձուն ձեռք է բերում շվեյցարացի մագնատ Մորիս Սանդոզը։ 1995 թվականից ցայսօր ձուն պահվում է Էդուարդ և Մորիս Սանդոզների ֆոնդում։


== Տես նաև ==
Ֆաբերժեի ձվեր


== Ծանոթագրություններ ==


== Արտաքին հղումներ ==
«Կարապ» կայսերական ձվի մասին
Տեսանյութ ձվի մասին
Գագիկ Ջհանգիրյան

Գագիկ Վրեժի Ջհանգիրյան (ապրիլի 16, 1955(1955-04-16) կամ մարտի 6, 1955(1955-03-06), Արարատ, Արարատի շրջան, Հայկական ԽՍՀ, ԽՍՀՄ), հայ պետական գործիչ, իրավագետ, իրավաբանական գիտությունների թեկնածու, ՀՀ զինվորական նախկին դատախազ (1997-2006), ՀՀ գլխավոր դատախազի նախկին տեղակալ (2006-2008)։


== Կրթություն ==
1972-1977 թվականներին սովորել է Երևանի պետական համալսարանի իրավաբանության ֆակուլտետում։ Որպես գիտաշխատող աշխատել է Հայաստանի գիտությունների ազգային ակադեմիայի փիլիսոփայության և իրավունքի ինստիտուտում։ 1979-1983 թվականներին սովորել է Մոսկվայի Համամիութենական դատախազության ինստիտուտում։ 1983 թվականին պաշտպանել է գիտական թեզը «Ժամանցի ոլորտի հանցավորության քրեաբանական պրոբլեմները» թեմայով և ստացել իրավաբանական գիտությունների թեկնածուի գիտական աստիճան։


== Աշխատանքային գործունեություն ==
1990-1997 թվականներին եղել է ՀՀ արդարադատության նախարարության դատական մարմինների վարչության պետ, նախարարի առաջին տեղակալ, 1997-2006 թվականներին՝ ՀՀ զինվորական դատախազ, ՀՀ գլխավոր դատախազի տեղակալ, 2006-2008 թվականներին` ՀՀ գլխավոր դատախազի տեղակալ։
2012 թվականի մայիսի 6-ին «Հայ ազգային կոնգրես» կուսակցությունների դաշինքի համամասնական ցուցակով ընտրվել է ԱԺ պատգամավոր։


== Պարգևները և աստիճանները ==
Արդարադատության առաջին դասի պետական խորհրդական։


== Ընտանիք ==
Ամուսնացած է, ունի երեք զավակ։


== Ծանոթագրություններ ==
Դարպասի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Դարպաս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 5 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
(8410) Հիրոակիոնո

(8410) Հիրոակիոնո (անգլ.՝ Hiroakiohno), աստերոիդ աստերոիդների գոտու արտաքին մասում։ Հայտնաբերվել է 1996 թվականի օգոստոսի 24-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,234551 ա. մ., առավելագույնը մոտենում է 2,6824 ա. մ. հեռավորության վրա և հեռանում 3,7867 ա. մ.։ Արեգակի շուրջ մեկ ամբողջական պտույտ է կատարում 2124,81 երկրային օրվա ընթացքում, իր ուղեծրով շարժվելով միջինում 0,169427 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8410) Հիրոակիոնո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարմիր Արոտավայր

Կարմիր Արոտավայր, պատմական հայկական գյուղ Մեծ Հայքի Սյունիք նահանգի Ճահուկ գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանի տարածքում։
Գյուղը գտնվել է Կուքի գետակի միջին հոսանքում, աջ ափին, պատմական Արմավաշեն գյուղից մոտ 2 կմ ներքև։ Վերջինիս շինություններն այժմ իսպառ քայքայվել են։ Գետի ձախ ափին, գյուղատեղիի դիմաց, մի բարձրադիր վայրում պահպանվում է մի հասարակ մատուռի ավերակներ, որտեղ գտնվում են XII-XII դարերին վերաբերվող երկու խաչքարեր և այլ բեկորներ։ Պետդ է ենթադրել, որ այս մատուռի տեղում կառուցված է եղել «Կարմիր Արոտավայր» գյուղատեղիի եկեղեցին։
Գյուղը գրավել է մոտ 5 հեկտար տարածություն։ Այն այժմ քայքայված է և վեր է ածվել արտերի։


== Ծանոթագրություններ ==
Մթնոլորտային երևույթներ

Մթնոլորտային երևույթներ, մթնոլորտում տեղի ունեցող երևույթներ, որոնք տեսանելի են անզեն աչքով։
ՀՀ պայմաններում նկատվում են անձրև, ձյուն, ձնախառն անձրև, մերկասառույց, կարկուտ, մաղմղուկ, բանջարաբուսիկ, ցող, ճենճառ, եղյամ, մառախուղ, քամի, օպտիկական երևույթներ, մշուշ, փոթորիկ, բուք, պտտահողմ, կայծակ։ Մթնոլորտային երևույթների մի մասի (կարկուտ, քամի, փոթորիկ, պտտահողմ, բուք) սաստկացումը վտանգավոր է մարդու գործունեության համար։
Մթնոլորտային երևույթների ուսումնասիրությամբ զբաղվում են օդերևութաբանական կայաններում և կետերում. օգտագործվում են արհեստական արբանյակների դիտարկումների տվյալները, որոնք հնարավորություն են տալիս գրանցել հիմնական մթնոլորտային երևույթներ, հետևել նրանց զարգացմանը և ժամանակին նախազգուշացնել։
Պավլոդարի պետական համալսարան

Պավլոդարի Ս. Թորայգիրովի անվան պետական համալսարան (ռուս.՝ Павлодарский государственный университет им. С. Торайгырова, հայտնի է որպես Պավլոդարի ինդուստրիալ ինստիտուտ), բարձրագույն ուսումնական հաստատություն Պավլոդարում (Ղազախստան)։ Համալսարանը մասնագետներ է պատրաստում 8 ֆակուլտետների և 11 գիտա-պրակտիկ, խորհրդատվական կենտրոնների և ուսանողական կոնստրուկտորական բյուրոյի հիման վրա։


== Պատմություն ==
Պավլոդարի Ս. Թորայգիրովի անվան պետական համալսարանը ստեղծվել է 1996 թվականի մայիսին 1960 թվականի սեպտեմբերի 20-ին ԽՍՀՄ Նախարարի խորհրդի որոշմամբ ստեղծված արդյունաբերական ինստիտուտի հիման վրա։ Ինստիտուտը տեղակայված էր նախկին 24-րդ ռազմական դպրոցի երկու զորանոցներում և 10 մեկհարկանի զորանոցներում։ Երեք ֆակուլտետներում՝ մեքենաշինության, ինժեներա-շինական և էներգետիկայի, սովորել են 400 ուսանողներ։ Դասընթացները վարել են 16 մանկավարժներ, որոնցից միայն մեկն ուներ դոցենտի գիտական ​​աստիճան։
Ներկայումս համալսարանը բազմաբնույթ բարձրագույն ուսումնական հաստատություն է, որտեղ ավելի քան 63 մասնագիտություններով սովորում են շուրջ 22000 ուսանողներ։ Դասընթացն իրականացնում են 530 ուսուցիչներ, այդ թվում՝ 20 պրոֆեսորներ, 40 գիտությունների դոկտորներ և 177 գիտությունների թեկնածուներ, 104 դոցենտ։
Պավլոդարի համալսարանի հետազոտական ​​աշխատանքների հիմնական ուղղություններն են  էներգետիկա և էներգախնայողության տեխնոլոգիաներ, շինարարական, մեքենաշինության, հոգեբանության մանկավարժության բնագավառում հետազոտություն, շրջակա միջավայրի պահպանության, բնական ռեսուրսների իռացիոնալ օգտագործում, տարածաշրջանի տնտեսության խնդիրներ, սոցիոլեզվաբանություն։
2003 թվականին Պավլոդարի Ս. Թորայգիրովի անվան պետական համալսարանի գլխավոր շենքի դիմացի հրապարակում տեղադրվել է Պավլոդարի մարզի 9 ակնառու գործիչների կիսանդրիները։ Այդ ցուցադրությունը կոչվել է լուսավորիչների և ակադեմիկոսների ճեմուղի։


== Վարկանիշ ==
2014 թվականին «Էքսպերա ՌԱ» գործակալությունը համալսարանը ներառեց ԱՊՀ երկրների լավագույն բուհերի ցանկում, որտեղ նրան շնորհվել է «D» վարկանիշային դաս։


== Հայտնի դասախոսներ և շրջանավարտներ ==
Դանիալ Ախմետով
Ալմազ Իբրահիմով
Սերժան Կանապյանով
Նուրլան Նաբիև
Նիկոլայ Նիկոլայչուկ
Ռոման Վալիև
Մեյրամ Բեգենտաև


== Ծանոթագրություններ ==


== Արտաքին հղումներ ==
Պաշտոնական կայք
Իբն Հաուկալ

Մոհամմեդ Աբուլ-Քասսեմ իբն Հաուքալ (արաբ․՝ ابن حوقل‎‎, 943, Մծբին, Թուրքիա - 988) - X դարի Բաղդադից արաբ աշխարհագրագետ։ Ճանապարհորդել է Աֆրիկայում, Իրանում, Հնդկաստանում։ Իսթախրիի խնդրանքով սկսել է վերամշակել նրա գիրքը, սակայն գրել է մի նոր աշխատություն՝ «Գիրք ճանապարհների և երկրների» («Քիթաբ ալ–մասալիք ու ալ–մամալիք»)։ Կարևոր տեղեկություններ է հաղորդում Բագրատունյաց Հայաստանի աշխարհագրության, տնտեսության, քաղաքների, արհեստների, առևտրական ճանապարհների վերաբերյալ։
Եղել է ավելի քան 30 երկրներում և գրել է «Ճանապարհների և պետությունների գիրքը», որի մեջ կարելի է գտնել տեղեկություններ ղազարների, հայերի, բուլղարացիների, սլավոնացիների, ռուսների և այլ ազգերի և ցեղերի մասին։


== Ծանոթագրություններ ==
Ադանյան

Ադանյան, հայկական ազգանուն։


== Ազգանունը կրողներ ==
Պողոս Ադանյան, լուսանկարիչ։


== Ծանոթագրություններ ==
Ritmo (Bad Boys for Life)

Ritmo (Bad Boys for Life), Black Eyed Peas ամերիկյան խմբի և կոլումբիացի երգիչ Ջեյ Բալվինի երգը, ձայնագրվել է Epic Records-ում 2019 թվականի հոկտեմբերի 11-ին որպես 2020 թվականի «Վատ տղաներ՝ մեկընդմիշտ» ֆիլմի գլխավոր սաունդթրեք։
Երգն սկսվում է իտալական Corona խմբի «The Rhythm of the Night» երգի սեմփլով։


== Տեսահոլովակ ==
Պաշտոնական տեսահոլովակը թողարկվել է YouTube-ում 2019 թվականի հոկտեմբերի 11-ին Black Eyed Peas-ի պաշտոնական ալիքով։


== Առևտրական շահույթ ==
Երգը դեբյուտացվել է ամերիկյան Billboard Hot 100 ճարթի 100-րդ դիրքում և հասել է 62-ի՝ դառնալով խմբի 17-րդ երգը, որը ներառվում է այդ հիթ-շքերթի լավագույն 100-ում և առաջինը՝ 2011 թվականին թողարկված «Don't Stop the Party» երգից հետո։


== Չարթեր ==


== Հավաստագրումներ ==


== Ծանոթագրություններ ==


== Արտաքին հղումներ ==
"Ritmo (Bad Boys for Life)" (տեսահոլովակ) ՅուԹյուբում
Տևելիևկա

Տևելիևկա (ուկրաիներեն՝ Тевеліївка), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1880 թվականին։
2001 թվականի տվյալներով Տևելիևկա գյուղում բնակվում էր 61 մարդ։ Բնակավայրը զբաղեցնում է 45,4 կմ² տարածք։ Բնակչության խտությունը կազմում էր 1,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պեստրիչինսկի շրջան

Պեստրիչինսկի շրջան (ռուս.՝ Пестречинский район, թաթ.՝ Питрәч районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Պեստրեցի։


== Աշխարհագրություն ==
Շրջանի տարածքի մակերեսը կազմում է 1352,4 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 28875 մարդ։ Բնակչության խտությունը կազմում էր 21,35 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Միթերթայխ

Միթերթայխ (գերմ.՝ Mitterteich), քաղաք Գերմանիայի Բավարիա երկրամասում։
Մտնում է Տիրշենրոյտ շրջանի կազմի մեջ։ Բնակչությունը կազմում է 6852 մարդ (ըստ 2010 թվականի դեկտեմբերի 31-ի)։ Տարածքը կազմում է 39,35 կմ2։ Պաշտոնական կոդ՝ 09 3 77 141։


== Լուսանկարներ ==

		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2007-11-30 at the Wayback Machine.
Ա. Պ. Սալավաթովի անվան կումիկական երաժշտա-դրամատիկական թատրոն

Ա. Պ. Սալավաթովի անվան կումիկական երաժշտա-դրամատիկական թատրոն (ռուս.՝ Кумыкский музыкально-драматический театр имени А. П. Салаватова), ազգային թատրոն, որը հիմնադրվել է 1925 թվականին Ռուսաստանի Մախաչկալա քաղաքում, Բույնակսկու փողոց, 10 հասցեում։


== Պատմություն ==
Հիմնադրվել է 1925 թվականին Տամիր-Խան-Շուրեում մանկավարժական տեխնիկումի թատերական ստուդիայի հիման վրա։ Թատրոնի ստեղծման նախաձեռնությունը պատկանում էր ժողկոմին, իսկ առաջին ղեկավարներ և ուսուցիչներ դարձան դերասաններ և ռեժիսորներ Տեմիրբուլատ Բիյբուլատովը, Ն. Շատրովը և Բ. Բայկովը։ Ավելի ուշ թատերախումբը համալրեցին Տ. Գաջիևը, Դ. Սաինդուրովը, Ա. Իխլյասկովը, Մ. Ռաշիդխանովը և շատ ուրիշներ։
Պաշտոնապես բացվել է 1930 թվականին։ Առաջին ներկայացումը եղել է Աբդուլհամիթի պիեսի հիման վրա ստեղծված «Հնդկաստանի աղջիկ»-ը։
1932-1943 թվականներին թատրոնն աշխատել է Բույնակսկում, 1943 թվականի փետրվարից տեղափոխվել է Մախաչկալա քաղաք։ 1938 թվականից գեղարվեստական ղեկավարն էր Գ. Ռուստամովը։
1955 թվականին թատրոնը կոչվել է Ա. Պ. Սալավատովայի անունով, ով հիմնադրել էր դաղստանյան դրամատուրգիան։ Թատրոնի խաղացանկում ավանդաբար գերակշռում էր դաղստանցի հեղինակների պիեսները։
Տարբեր ժամանակներում գլխավոր ռեժիսորներն էին Ի. Կազիևը, Զ. Խիյասովը, Բ. Մանտարը, Բ. Օսաևը (1987-1994 թթ.):
1994 թվականից անձնակազմը ղեկավարում է Ա. Այգումովը։ 2002 թվականի մայիսին թատրոնը տեղափոխվել է նոր շենք՝ Բույնակսյան փողոց, 10։


== Դերասանական կազմ ==
Ամիր Կուրբանով (1930-1937, 1944 - 1966)
Ելենա Լեգոմենիդի (1930)
Բարիյատ Մուրադովա (1930-1994)։ Թատրոնում խաղցել է մոտ 300 դեր
Ուշկիյատ Սաֆարալիևա (1930)
Շախմարդան Աբդուլլաև (1934)
Մագոմեդ Ռաշիդխանով (1936)
Սերբեր Ջետերե (1942);
Մագոմեդմին Ակմուրզաև (1952 - 1994)
Շարապուտդին Մանտաշև (1955)
Իսլամ Կազիև (1962)
Նադեժդա Մուսաևա (1962-1995)
Վահսոլտան Օսաև (1973)
Նուրիե Ջետերե (1946)
Ադիլբեկ Իխլասով - թատրոնում անցկացրել է 50 տարի
Ալիմ Կուրումով (1930)
Խայբատ Մագոմեդովա (1930)
Գամիդ Ռուստամով (1930-1935, 1939-1951, 1956 թվականից)


== Ծանոթագրություններ ==
Դարեհ I-ի պալատը Շոշում

Դարեհ I-ի պալատը Շոշում եղել է պալատական համալիր Շոշում, Իրանում՝ Աքեմենյանների կայսրության մայրաքաղաքում։ Շինարարությունը իրականացվել է Պերսեպոլիսի կառուցմանը զուգահեռ։ Շինարարական աշխատանքների ժամանակ օգտագործվել է հումք և մարդկային ռեսուրսներ կայսրության տարբեր մասերից։ Պալատը մի անգամ ոչնչացվել է հրդեհից, սակայն հետագայում մասամբ վերականգնվել է։ Տվյալ պալատական համալիրից շատ քիչ մաս է մնացել։


== Պատմություն ==
Պալատական համալիրը կառուցվել է Աքեմենյան արքա Դարեհ I-ի կողմից ՝ իր սիրելի մայրաքաղաք Շոշում։ Շինարարական աշխատանքները շարունակվել են Դարեհ I-ի որդու՝ Քսերքսեսի օրոք և ավելի քիչ ծավալով Արտաքսերքսես I-ի (ք.ա. 465-424) և Դարեհ II-ի (ք. ա. 423-404) օրոք։ Արտաքսերքսես II-ը (ք. ա. 404-358 թ.) մասամբ վերականգնել է պալատը, քանի որ այն ավերվել էր հրդեհի ժամանակ հիսուն տարի առաջ Արտաքսերքսես I-ի օրոք։ Պալատը գրավվել և թալանվել է Ալեքսանդր Մակեդոնացու զորքերի կողմից ք. ա. 330 թ. դեկտեմբերին ։
Վերջին յոթ տասնամյակների ընթացքում պալատի տարածքը խիստ վնասվել է ։


== Շինարարություն ==
Շինարարությունը իրականացվել է Պերսեպոլիսի կառուցմանը զուգահեռ։ Կառուցվել է արհեստականորեն բարձրացված հարթակի վրա, որի բարձրությունը 15 մետր էր(49 ֆուտ)՝ զբաղեցնելով 100 հեկտար տարածք։ Շոշում համալիրը բաղկացած է բնակելի պալատից, Ապադանայից(լսումների սրահ) և մոնումենտալ դարպասներից։ Այդ կառույցների դիմաց տեղակայված է փակ անցուղի ("Պրոպիլեյ")։ Ապադանան Շոշում նման է Պերսեպոլիսին, քանի որ օգտագործվել է նմանատիպ պարսկական շարասյուն։
Աղբյուրները, որոնք նկարագրում են Աքեմենյան դարաշրջանը, հազվադեպ են հանդիպում։ Աքեմենյան կառույցները Շոշում հիմնականում հայտնի են եղել ցարական գրություններով, որոնք մեծ մասամբ գրվել են երեք լեզուներով՝ հին պարսկերենով, էլամեներով և բաբելոներենով։ Ի տարբերություն Պերսեպոլում հայտնաբերված հսկայական կավե տախտակների, Շոշում հայտնաբերվել են միայն մի քանի կավե տախտակներ՝ չնայած Շոշի կարևոր քաղաքական և տնտեսական դերի։
Համաձայն Ռ. Ջին Գարթուեյթի՝ Շոշի պալատը Դարեհ I-ի համար հանդիսացել է օրինակ Պերսեպոլիսի կառուցման համար։ Համեմատելով պալատը Աքեմենյանների նախկին մայրաքաղաք Պասարգադայի հետ՝ նա պնդում էր, որ Շոշը ավելի շատ էր արտահայտում Աքեմենյանների միաժամանակյա կառավարումը, և "այն, ինչ խորհրդանշական էր, արդիականացվեց", անյպես որ Դարեհի կառավարական կազմը "կարող էր հրամայել վարպետներին և նյութերին ամբողջ կայսրությունից" կառուցել հուշարձան , ինչպես նկարագրված է Դարեհի պալատի "հիմնադրման կանոնադրության"(կամ DSf գրության մեջ), որը թվարկում է աշխատողներին և օգտագործված նյութերը։


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==